stanford-oval/wikipedia huggingface dataset:
Vartiomoottorivene 4

| VMV-4 |
| --- | --- |

Aluksen vaiheet
Rakentaja:  Norja
Palveluskäyttöön:  1931
Poistui palveluskäytöstä:  myyty siviilikäyttöön 1939
Tekniset tiedot
Uppouma:  30 t
Pituus:  20,1 m
Leveys:  3,55 m
Syväys:  1,2 m
Koneteho:  2 × Sterling 450 hv ja 1 × Van Klerck 80 hv
Nopeus:  16 solmua
Aseistus
Aseistus:  1 × Madsen 20 mm
Vartiomoottorivene 4 (VMV 4) oli Suomen merivartioston vartiomoottorivene, joka oli alkuaan vuonna 1916 rakennettu norjalainen Sterling. Tulliviranomaiset takavarikoivat tammikuussa 1930 aluksen Kaskisten edustalla ja se luovutettiin oikeudenkäynnin päätyttyä heinäkuussa 1931 merivartiostolle. Alus oli 1938 Turun piirissä. Huonokuntoinen ja siten lähes käyttökelvoton vene myytiin 1939 Turussa järjestetyssä huutokaupassa 3 364 markalla.
Umpimähkä (ohjelma)

Umpimähkä oli Yleisradion vuosina 2003–2004 esitetty televisiosarja, jossa äitien joukkue (koostui suomalaisista julkisuuden naisista) ja isien joukkue (koostui suomalaisista julkisuuden miehistä) kilpailivat siitä, kumpi onnistuu vastaamaan paremmin lasten kysymyksiin. Useimmat kysymykset olivat aikuisten lapsilta kuulemia ja ohjelmaan lähettämiä, jolloin juontaja luki kysymyksen studiossa ääneen, mutta pienemmän osan kysymyksistä kysyi lapsi erikseen kuvatussa insertissä. Kun molemmat joukkueet olivat vastanneet, jompikumpi juontaja kertoi perusteellisen vastauksen kysymykseen. Yle kuvaa ohjelmaa sekoitukseksi hauskaa keskusteluohjelmaa, tiedeohjelmaa ja tietokilpailua.
Ohjelmaa juonsivat Antti Korhonen ja Lorenz Backman. Korhosta kutsuttiin ohjelmassa dosentti Korhoseksi ja Backmania dosentti Backmaniksi. Vuonna 2003 kaikki kilpailijat olivat vaihtuvia, mutta vuonna 2004 ohjelmassa oli vakiokilpailijoina Meku Manner ja Jaakko Heinimäki. Ohjelmaa tuotti Broadcasters ja sitä esitettiin Yle TV2 -verkossa.
Umpimähkä oli Venla-palkintoehdokkaana parhaan game show’n sarjassa vuonna 2003.
Aiheesta muualla

Tietoa ohjelman jaksoista, kysymyksistä ja esiintyjistä Ylen sivustolla (Arkistoitu – Internet Archive)
Umpimähkä (ohjelma) Internet Movie Databasessa (englanniksi)
Ugo Betti

Ugo Betti.
Ugo Betti (4. helmikuuta 1892 Camerino, Italia – 9. kesäkuuta 1953 Rooma, Italia) oli italialainen näytelmä- ja novellikirjailija sekä runoilija.
Betti oli varsinaiselta ammatiltaan lakimies kuten vanhempi veljensä Emilio. Hän aloitti lakititeteen opiskelun Parmassa mutta joutui keskeyttämään opintonsa ensimmäisen maailmansodan takia. Hän oli sodan loppuvaiheissa sotavankina Rastattissa. Sodan jälkeen Betti jatkoi opintojaan ja valmistuttuaan juristiksi hänet nimitettiin 1921 tuomariksi Parman lähellä sijaitsevaan Bedonian pikkukaupunkiin. Bettin mieliharrastus oli jalkapallo, jossa hän edusti ensin pelaajana ja sittemmin valmentajana Parma FC -seuraa. Seuran kotipeliasu on Bettin yhdessä Torquato Rossinin kanssa suunnittelema.
Betti muutti 1931 Roomaan saatuaan viran Italian oikeusministeriössä ja jätti samalla jalkapallon. Oikeusministeriössä Betti tuli tunnetuksi siitä, että hän vietti suurimman osan ajastaan ministeriön kirjastossa, jossa hän myös kirjoitti monet teoksistaan. Hänet nimitettiinkin 1944 virallisesti ministeriön kirjastonhoitajaksi.
Teokset

| --- | --- |
 Il re pensieroso (1922)  La Padrona (1926)  L'isola meravigliosa (1929)  Il diluvia (1931)  Una bella domenica di settembre (1935)  I nostri sogni (1936)  Frano allo scalo nord (1936)  Il paese delle vacanze (1937)  Favola di Natale (1937)  Il cacciatore di anitre (1940) :  Il diluvio (1943)  Spiritismo nell'antica casa (1944)  Corruzione al Palazzo di Giustizia (1944-1945)  Delitto all'isola delle capre (1946)  Ispezione (1947)  Aque turbate (1948)  La regina e lgli insorti (1949)  L'aiuola bruciata (1952)  La Fuggitiva (1953)
Aiheesta muualla

Kuvia tai muita tiedostoja aiheesta Ugo Betti Wikimedia Commonsissa
Sitaatteja aiheesta Ugo Betti Wikisitaateissa
Up

Up tai UP voi tarkoittaa seuraavaa:
Up, ABCn vuonna 1989 julkaistu studioalbumi
Up, R.E.M:n vuonna 1998 julkaistu studioalbumi
Up – kohti korkeuksia, vuoden 2009 elokuva
Union Pacific Railroad (AAR-lyhenne: UP), yhdysvaltalainen rautatieyhtiö
Uusi päivä, suomalainen draamasarja
Universität Potsdam (UP), Potsdamin yliopisto Saksassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Up”, voi hakea sivunnimihaulla, laajalla sivunnimihaulla tai tekstihaulla.
Uglydolls - Täydellisen epätäydelliset

| Uglydolls - Täydellisen epätäydelliset> UglyDolls |
| --- | --- |

Ohjaaja:  Kelly Asbury
Käsikirjoittaja:  Alison Peck
Tuottaja:   Jane Hartwell  Robert Rodriguez  Oren Aviv 
Säveltäjä:  Christopher Lennertz
Leikkaaja:   Julie Rogers  Nolan Southerland 
Pääosat:   Kelly Clarkson  Janelle Monáe  Blake Shelton  Wanda Sykes  Gabriel Iglesias  Wang Leehom  Bebe Rexha  Charli XCX  Lizzo  Nick Jonas  Pitbull 
Valmistustiedot
Valmistusmaa:  Yhdysvallat
Tuotantoyhtiö:   STX Family  Reel FX Animation Studios  Alibaba Pictures  Original Force  Troublemaker Studios 
Levittäjä:  STX Entertainment
Ensi-ilta:   2019-5-33. toukokuuta 2019 (Yhdysvallat)  2019-5-1717. toukokuuta 2019 (Suomi)  
Kesto:  87 minuuttia
Alkuperäiskieli:  englanti
Aiheesta muualla
IMDb
Elonet
Infobox OKNimi-testi OK: 
Uglydolls - Täydellisen epätäydelliset (engl. UglyDolls) on vuonna 2019 tietokoneanimoitu musikaalielokuva, jonka on ohjannut Kelly Asbury. Elokuvan ääninäyttelijöihin kuuluvat Kelly Clarkson, Janelle Monáe, Blake Shelton, Wanda Sykes, Gabriel Iglesias, Wang Leehom, Bebe Rexha, Charli XCX, Lizzo, Nick Jonas ja Pitbull.
Elokuva sai teatterijulkaisunsa Suomessa 17. toukokuuta 2019 julkaisijanaan SF Studios.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Kelly Clarkson | Heljä Heikkinen | Moxy |
| Janelle Monáe | Anni Kajos | Mandy |
| Blake Shelton | Sasu Moilanen | Ox |
| Wanda Sykes | Katja Aakkula | Wage |
| Gabriel Iglesias | Tuomas Uusitalo | Babo |
| Wang Leehom | Markus Niemi | Lucky Bat |
| Bebe Rexha | Hanna Mönkäre | Tuesday |
| Charli XCX | ? | Kitty |
| Lizzo | ? | Lydia |
| Nick Jonas | Joonathan Kettunen | Lou |
| Pitbull | Jussi Tiainen | Ugly Dog |
| Saara Lehtonen, Emma Louhivuori, Saana Norra, Antti Lang, Katja Sirkiä ja Bruno Lähteenmäki | Saara Lehtonen, Emma Louhivuori, Saana Norra, Antti Lang, Katja Sirkiä ja Bruno Lähteenmäki | Muut näyttelijät |
Ääninäyttelijät > Suomenkielinen versio

| --- | --- |
Dubbausstudio:: Uptempo
Ohjaus:: Joonas Lähteenmäki
Käännös:: Tuija Korhonen / Fiable
Laulujen ohjaus:: Mikko Tianen
UCAM Murcia CF

Universidad Católica de Murcia Club de Fútbol on jalkapalloseura Murcian kaupungista Espanjasta. Sen miesten edustusjoukkue pelaa kaudella 2021–2022 Espanjan kolmanneksi korkeimmalla sarjatasolla Primera División RFEF:ssä.
Seuran kotistadion on 17 500 -paikkainen La Condomina. Edustusjoukkueen lisäksi UCAM Murcialla on juniorijoukkueita kuudessa ikäluokassa. Seura edustaa Murcian katolista yliopistoa (UCAM), jonka alaisuuteen kuuluu myös Liga ACB:ssä pelaava koripalloseura UCAM Murcia CB.
Historia

UCAM:lla oli jalkapallotoimintaa jo vuosina 1999–2005. Sen joukkue pelasi kaudet 2000–2005 maan neljänneksi korkeimmalla sarjatasolla Tercera Divisiónissa, kunnes toiminta hiipui putoamisen myötä. Nykyinen seura perustettiin Tercerassa pelanneen Costa Cálida CF:n paikalle vuonna 2011. UCAM pelasi kaudet 2011–2012 ja 2013–2014 Tercerassa ja kaudet 2012–2013 ja 2014–2016 kolmanneksi korkeimmalla tasolla Segunda División B:ssä.
Kaudella 2015–2016 UCAM voitti oman lohkonsa Segunda B:ssä ja päihitti näin tällä kaudella samassa lohkossa pelanneen kaupungin perinteikkäämmän seuran Real Murcian, joka sijoittui toiseksi. Lohkovoittajien välillä käydyssä nousukarsintojen ensimmäisessä vaiheessa UCAM voitti Real Madrid Castillan yhteismaalein 4–3, mikä tarkoitti suoraa nousua toiseksi korkeimmalle sarjatasolle Segunda Divisióniin kaudeksi 2016–2017. Kauden päätteeksi UCAM pelasi vielä Segunda B:n kokonaismestaruudesta toista nousijaa Reus Deportiuta vastaan. Kaksiosainen ottelu päättyi maalittomaan tasapeliin, ja UCAM vei mestaruuden lopulta rangaistuspotkukilpailun jälkeen. Nousu- ja mestaruuskaudella joukkuetta valmensi José María Salmerón.
Saavutukset

Tercera Divisiónin lohkovoitto: 2013–2014
Segunda División B:n lohkovoitto: 2015–2016
Segunda División B:n mestaruus: 2015–2016
Aiheesta muualla

UCAM Murcia CF:n sivusto (espanjaksi)
UCAM Murcia CF La Ligan sivustolla (espanjaksi)
UCAM Murcia CF BDFutbol-sivustolla (espanjaksi)
UCAM Murcian pelaajia vuonna 2013.
Valtteri Mäkäläinen

| Valteri Mäkäläinen> Henkilötiedot |
| --- | --- |
Koko nimi:  Valtteri Mäkäläinen
Syntynyt: 27. toukokuuta 1992 (ikä 32)
Kansalaisuus:   Suomi
Koripalloilija
Pelipaikka:  Takamies
Pituus:  190 cm
Paino:  84 kg
Pelaajaura
Seurajoukkueet
2009–2014 2009–2011 2015–:   Namika Lahti → Lahden NMKY  Oulun NMKY
Valtteri Mäkäläinen (s. 27. toukokuuta 1992) on suomalainen koripalloilija.
Lahden NMKY:n kasvatti Mäkäläinen pelasi miesten SM-sarjaa kasvattajaseuransa edustusjoukkueessa Namika Lahdessa vuosina 2009–2014 ja ajoittain sen reservijoukkueessa. Maaotteluita hänelle kertyi A-nuorissa yksi, B-nuorissa kaksi ja alle 20-vuotiaissa kaksi kappaletta.
Mäkäläinen lopetti uransa 21-vuotiaana kauden 2013–2014 jälkeen. Hän kärsi urallaan polviensa, selkänsä ja nilkkojensa loukkaantumisista sekä sydämen rytmihäiriöistä, ja fysioterapeutit varoittivat häntä uhkaavasta nivelrikosta. Talven 2014–2015 hän harjoitteli opiskelukaupunkinsa seuran Oulun NMKY:n mukana, ja siirtorajan umpeutuessa hän liittyi joukkueeseen tehden näin paluun kilpakentille I-divisioona A:ssa.
Mäkäläisen veljet Vesa Mäkäläinen ja Ville Mäkäläinen ovat myös pääsarjatason koripalloilijoita.
Valeri Medvedtsev

Valeri Aleksejevitš Medvedtsev (ven. Валерий Алексеевич Медведцев, s. 5. heinäkuuta 1964 Iževsk, Venäjä) on venäläinen ampumahiihtäjä, maailmanmestari ja olympiavoittaja. Hän on edustanut arvokisoissa sekä Neuvostoliittoa, IVY:tä että Venäjää.
Medvedtsev voitti olympiakultaa viestissä Calgaryssa 1988. Samoissa kisoissa hän otti myös kaksi hopeaa (10 ja 20 km). Albertvillessa 1992 Medvedtsev oli hopealla viestissä (10 km:llä 25.). Hän oli vielä mukana Lillehammerissa 1994 ollen 20 km:llä 24. MM-tasolla hän voitti kolme kultaa Oslosta vuonna 1986 (10, 20 km ja viesti) ja yhden Minskistä vuonna 1990 (20 km). Lake Placidissa 1987 ja Borovetzissa 1993 hän oli mukana viestin hopeajoukkueessa.
Aiheesta muualla

Valeri Medvedtsev Kansainvälinen olympiakomitea. (englanniksi)
Valeri Medvedtsev Kansainvälinen ampumahiihtoliitto (IBU). (englanniksi)
Valtteri Olin

Valtteri Olin (s. 12. helmikuuta 1999) on suomalainen maajoukkuejudoka. Olin ottelee alle 73 kilon sarjassa. Hän edustaa Keravan Bodonosta ja häntä valmentaa Rok Drakšič. Olin valittiin osaksi judoliiton huippuryhmää vuonna 2021.
Olin sijoittui viidenneksi Zagrebin EM-kilpailuissa 2024. Hänen saavutuksiinsa kuuluvat myös Oceania Open -hopea, kolme Suomen-mestaruutta sekä kolme mitalia nuorten Eurooppa Cup -kilpailuista. Olin opiskelee liikunnanohjaajan perustutkintoa Kisakallion Urheiluopistossa. Opinnot hän suorittaa urheiluakatemia Urheassa.
Veikko Vaanila

Veikko Yrjö Olavi Vaanila (31. lokakuuta 1923 Helsinki – 5. kesäkuuta 2008 Helsinki) oli suomalainen taidemaalari.
Vaanila kävi Taideakatemian koulun 1946–1948. Taiteilijan työn ohella hän toimi muun muassa kaivertajana.
Hänelle myönnettiin taiteilijaeläke vuodesta 1987 alkaen.
Vaanilan puoliso oli vuodesta 1948 taiteilija Lempi Elisabeth Vaanila, o.s. Säkkinen. Heillä on kaksi lasta, Marja ja Helena. Vaanilan vanhemmat olivat veturinkuljettaja Yrjö Vaanila ja Fanny o.s. Helén.
Valeri Orehov

| Valeri Orehov> Henkilötiedot |
| --- | --- |
Syntynyt: 17. heinäkuuta 1999 (ikä 25)
Kansalaisuus:   Kazakstan
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  86 kg
Pelaajaura
Pääsarjaura:  2017–
Aik. seurat:  Snežnyje Barsy (MHL)   Nomad Astana (VHL)   Barys Astana (KHL)
KHL-varaus:  44. varaus, 2016 Barys Astana
Valeri Orehov (kaz. Валерий Орехов, ven. Валерий Орехов, s. 17. heinäkuuta 1999) on kazakstanilainen jääkiekkoilija, pelipaikaltaan puolustaja.
Orehov oli 44. varaus KHL:n vuoden 2016 varaustilaisuudessa. Hän teki ensiesiintymisensä sarjassa kaudella 2017–2018, ja pääsi kauden aikana pelaamaan myös 12 ottelua Kazakstanin maajoukkueessa.
Kaudella 2021–2022 Orehovin oli määrä edustaa jääkiekon SM-liigassa pelaavaa HPK:ta. Muutamaa päivää myöhemmin sopimuksen julkistamisesta hän kuitenkin ilmoitti agenttinsa välityksellä, ettei olisikaan tulossa Suomeen.
Aiheesta muualla

Valeri Orehovin esittely Barys Astanan sivustolla (Arkistoitu – Internet Archive) (kazakiksi) (venäjäksi)
Valeri Medvedev

Valeri Vladimirovitš Medvedev (ven. Вале́рий Влади́мирович Медве́дев, syntyjään Valeri Ivanovitš Marinin; 16. maaliskuuta 1923 Išim – 16. helmikuuta 1997 Moskova) oli venäläinen lastenkirjailija ja näyttelijä.
Valeri Medvedev syntyi puna-armeijalaisen perheeseen. Vanhempien jouduttua Stalinin vainojen uhreiksi hänet adoptoi Tšeljabinskin teatterin näyttelijä Vladimir Medvedev.
Medvedev valmistui teatterikoulu Gitisistä vuonna 1952, työskenteli näyttelijänä ja julkaisi ensimmäisen lastenkirjansa vuonna 1960. Hänet tunnetaan suositusta Barankin-kirjasarjasta, joka sai Venäjän SFNT:n valtionpalkinnon vuonna 1983. Medvedev on kirjoittanut myös humoristisia lauluja ja sketsejä.
Suomennettu teos

Pysy ihmisenä, Barankin!: 36 ihmeellistä tapahtumaa Juri Barankinin elämästä (Barankin, bud tšelovekom!). Suom. Vieno Levänen. Moskova–Petroskoi: Edistys, 1965.
Valperga

| Valperga |
| --- | --- |

 Valperga
 Koordinaatit: 45°22′N, 7°39′E 
Valtio:  Italia
Alue:  Piemonte
Metropolikaupunki:  Torino
Korkeus:  336 -727 m
Väkiluku:  2 961 
Aikavyöhyke:  UTC+1
 – Kesäaika:  UTC+2
 
 http://www.comune.valperga.to.it 
Infobox OKVirheellinen NIMI-arvo: 
Valperga (piemonteksi Valperga ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2 961 asukasta.
Valpolicella (viini)

Valpolicella-viinien tuotantoalue sijaitsee Veronan maakunnassa.
Valpolicella-viinit ovat italialaisia punaviinejä, joita tuotetaan Valpolicellan alueella Veronan seudulla Venetossa Koillis-Italiassa. Valpolicella Classico -viinien tuotantoaluetta ovat Valpolicellan laaksot. Valpolicella Valpantena -viinit tuotetaan Valpantenan laaksossa. Valpolicella-viinejä tuotetaan kaikkiaan 74 neliökilometrin alueella. Viinit valmistetaan pääosin Corvina-, Corvinone-, Molinara- ja Rondinella-rypäleistä.
Valpolicella-viiniluokat

Laatuluokiteltuja ja nimisuojattuja Valpolicella-viinityyppejä ovat Valpolicella, Valpolicella Ripasso, Amarone della Valpolicella ja Recioto della Valpolicella.
Laatuluokan Valpolicella DOC -viinejä tuotetaan vuosittain noin 16 miljoonaa litraa (vuonna 2014). Näiden viinien päärypäle on Corvina ja alkoholipitoisuus vähintään 11 prosenttia.
Valpolicella Ripasso on DOC-laatuluokan punaviini, joka jatkojalostetaan Valpolicella DOC -viinistä. Alkoholiprosentti nousee prosessissa vähintään 12,5:een. Ripasso-viiniä tuotetaan vuosittain noin 20 miljoonaa litraa (vuonna 2014).
Amarone della Valpolicella DOCG -punaviini valmistetaan kuivuneista rypäleistä. Sitä varastoidaan vähintään kaksi vuotta ennen myyntiä. Viiniä tuotetaan noin 10 miljoonaa litraa vuodessa (vuonna 2014).
Recioto della Valpolicella DOCG -viini on punaista kuohuviiniä tai punaviiniä. Sitä tuotetaan vain 0,2 miljoonaa litraa vuodessa.
Viinitarha Fumanessa.
Amarone on DOCG-viini.
Aiheesta muualla

Kuvia tai muita tiedostoja aiheesta Valpolicella (viini) Wikimedia Commonsissa
Veikko Vainio

Veikko Vainio –nimisiä henkilöitä ovat:
Veikko Vainio (1915–2007), suomalainen vuorineuvos ja yritysjohtaja
Veikko Vainio (s. 1948), suomalainen koripalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Veikko Vainio”, voi hakea sivunnimihaulla, laajalla sivunnimihaulla tai tekstihaulla.
Vähä Mustjärvi (Asikkala)

| Vähä Mustjärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Asikkala
Koordinaatit:  61°14′20″N, 25°42′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ruotsalaisen alue (14.14)
Laskuoja:  oja Mustjärveen 
Järvinumero:  14.144.1.005
Mittaustietoja
Pinnankorkeus:  91,8 m  
Pituus:  170 m  
Leveys:  110 m  
Rantaviiva:  0,397 km  
Pinta-ala:  1,097 ha  
Saaria:  ei saaria 
 fiVähä Mustjärvi 
Vähä Mustjärvi  on Päijät-Hämeessä Asikkalassa Mustjärven kylän lähellä sijaitseva järvi.
Maantietoa

Järven pinta-ala on 1,1 hehtaaria, se on 150 metriä pitkä ja 100 metriä leveä. Järvellä ei ole kartan mukaan saaria.  Sen rantaviivan pituus on 400 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Ruotsalaisen alueella (14.14), jonka Paljärven valuma-alueeseen (14.144) se kuuluu. Järven vedenpinnan korkeus on 91,8 metriä mpy.
Valeri Minkenen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 9. huhtikuuta 1989 (ikä 35)
Syntymäpaikka: Leningrad, Venäjän SFNT, Neuvostoliitto
Pelipaikka: keskikenttäpelaaja
Pituus: 184 cm
Paino: 76 kg
Seura
Seura: Klubi 04
Junioriseurat
2000–2005: HJK
Seurat
| Vuodet | Seura | O | (M) |
| 2005–2008 | Klubi 04 | 48 | (6) |
| 2007 | → AC Oulu (laina) | 10 | (0) |
| 2007 | → OLS (laina) | 2 | (0) |
| 2008 | HJK | 0 | (0) |
| 2008–2009 | Haka | 24 | (2) |
| 2008 | → SalPa (laina) | 2 | (1) |
| 2010–2012 | Flora | 96 | (25) |
| 2013 | KooTeePee | 25 | (8) |
| 2014 | MYPA | 16 | (2) |
| 2014 | → Sudet | 1 | (0) |
| 2014 | → KTP (laina) | 5 | (0) |
| 2015–2017 | KTP | 47 | (2) |
| 2017– | Klubi 04 | 23 | (14) |
| Yhteensä | Yhteensä | 299 | (60) |
Maajoukkue
| 2004 | Suomi U15 | 2 | (0) |
| 2004–2005 | Suomi U16 | 15 | (4) |
| 2005–2006 | Suomi U17 | 12 | (2) |
| 2007 | Suomi U18 | 8 | (2) |
| 2007–2008 | Suomi U19 | 5 | (0) |
| 2009–2010 | Suomi U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 11. marraskuuta 2017.
Valeri Minkenen (s. 9. huhtikuuta 1989 Leningrad, Venäjän SFNT, Neuvostoliitto) on suomalainen jalkapalloilija, joka edustaa Kakkosessa pelaavaa Klubi 04:sta. Hän on pelipaikaltaan keskikenttäpelaaja. Minkenen on syntyjään inkeriläisten jälkeläisiä, joille 1990-luvun alussa annettiin mahdollisuus muuttaa Suomeen ja saada Suomen kansalaisuus.
Suomen pääsarjatasolla Minkenen on edustanut AC Oulua, jossa hän oli lainasopimuksella kasvattajaseurastaan Helsingin Jalkapalloklubista kaudella 2007, sekä kahdella seuraavalla kaudella, 2008 ja 2009, Valkeakosken Hakaa.
Kaudeksi 2010 Minkenen siirtyi Viroon pääsarjajoukkue FC Floraan, jossa voitti Viron mestaruuden 2010 ja 2011 sekä pronssia 2012.,  Kaikkiaan hän pelasi Viron pääsarjassa, Meisterliigassa, 96 ottelua ja teki 25 maalia. Minkesen lähtöön oli syynä Floran talousvaikeudet. Vahvana vaihtoehtona syksyllä 2012 oli Itävallan toiseksi korkein sarjataso.
Suomeen palattuaan keväällä 2013 Minkenen siirtyi Ykkösessä pelanneen FC KooTeePeen riveihin. Seuraavalla kaudella hän jatkoi Veikkausliigassa, kun siirtyi Myllykosken Pallon riveihin. Syksyllä 2014 hän siirtyi edelleen talousvaikeuksiin ajatuneesta MyPasta Ykkösessä nousua tavoittelevaan FC KTP:hen. FC KTP onnistuikin nousussa, ja näin Minkenen pelasi Veikkausliigaa kaudella 2015 FC KTPssä ja edelleen sen pudottua Ykköseen. Kaikkiaan Minkenen on pelannut Veikkausliigassa yhteensä 77 ottelua ja tehnyt viisi maalia. Kaudella 2017 Minkenen palasi takaisin kasvattajaseuraansa eli HJK:n Kakkosessa pelanneeseen farmijoukkueeseen Klubi 04:een. Kausi oli onnistunut, sillä seura nousi Ykköseen, ja Minkesellä oli merkittävä rooli joukkueen menestyksessä.
Hän on pelannut Suomen nuorten maajoukkueissa ja on toiminut alle 17-vuotiaiden maajoukkueen kapteenina.
Aiheesta muualla

Minkenen soccerpunterin sivustolla
Veikko Valpas

Veikko Vilho Valpas (16. syyskuuta 1906 Viiala – 20. huhtikuuta 1983) oli suomalainen metsänhoitaja, virkamies ja yritysjohtaja, joka sai metsäneuvoksen arvonimen.
Valppaan vanhemmat olivat työnjohtaja Valfrid Valpas, aiemmin Faenander, ja Ida Lovisa Wallin ja puoliso vuodesta 1934 Elli Esteri Pulkkinen. Toimittaja, kirjailija Hugo Valpas oli hänen veljensä. Metsänhoitajaksi Veikko Valpas valmistui vuonna 1932 ja kävi vielä sen jälkeen Sahateollisuuskoulun kurssin. Oltuaan ensin Metsähallituksen palveluksessa avustava metsänhoitaja hän toimi 1934–1942 Metsäliiton hankintapäällikkönä. Saastamoisen metsäpäälliköksi Valpas nimitettiin vuonna 1942 ja hoiti tehtävää aina vuoteen 1971, jolloin hän jäi eläkkeelle.  Valpas oli myös Saastamoisen perustaman sahan johtaja 1961–1971. Jatkosodan aikana Valpas toimi myös Kuopion metsäpiirin johtajana ja Kuopion puutavarakuljetustarkastajana. Metsäneuvoksen arvonimen hän sai vuonna 1967.
Umpikujassa

| Umpikujassa> Nowhere to Go |
| --- | --- |

Ohjaaja:   Seth Holt  Basil Dearden 
Käsikirjoittaja:   Seth Holt  Kenneth Tynan 
Perustuu:  Donald MacKenzien romaaniin
Tuottaja:  Michael Balcon
Säveltäjä:  Dizzy Reece
Kuvaaja:  Paul Beeson
Pääosat:   George Nader  Maggie Smith  Bernard Lee  Geoffrey Keen  Bessie Love 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Ealing Studios
Levittäjä:  Metro-Goldwyn-Mayer
Ensi-ilta:   Yhdistynyt kuningaskunta 2. joulukuuta 1958  Yhdysvallat 11. maaliskuuta 1959  Suomi 29. heinäkuuta 1960 
Kesto:  89 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Umpikujassa (engl. Nowhere to Go) on Seth Holtin ja Basil Deardenin ohjaama brittiläinen rikosdraamaelokuva vuodelta 1958. Draaman pääosissa ovat George Nader, Maggie Smith, Bernard Lee, Geoffrey Keen ja Bessie Love.
Holt myös toimi elokuvan käsikirjoittajana yhdessä Kenneth Tynanin kanssa. He laativat käsikirjoituksen Donald MacKenzien romaanin pohjalta.
Umpikujassa sai kotimaan ensi-iltansa 2. joulukuuta vuonna 1958. Suomessa elokuva sai ensi-illan 29. heinäkuuta vuonna 1960.
Maggie Smith oli ehdokkaana parhaan tulokkaan BAFTA-palkintoon. Umpikujassa Smith teki ensimmäisen ison elokuvaroolinsa.
Näyttelijät

| 0 | 1 | 2 |
| --- | --- | --- |
|  George Nader  | … |  Paul Gregory   |
|  Maggie Smith  | … |  Bridget Howard   |
|  Bernard Lee  | … |  Victor Sloane / Lee Henderson   |
|  Geoffrey Keen  | … |  Tarkastaja Scott   |
|  Bessie Love  | … |  Harriet P. Jefferson   |
|  Harry H. Corbett  | … |  Sullivan   |
|  Andree Melly  | … |  Rosa   |
|  Lionel Jeffries  | … |  Eläinkaupan virkailija   |
Aiheesta muualla

Umpikujassa Internet Movie Databasessa (englanniksi)
Umpikujassa Elonet.
Umpikujassa AllMoviessa. (englanniksi)
UpStairs Loungen tuhopoltto

| UpStairs Loungen tuhopoltto |
| --- | --- |

Paikka:  New Orleans, Yhdysvallat  29°57′12.8″N, 1°24′14.72″W
Kohde:  Yökerho
Ajankohta:  24. kesäkuuta 1973
Iskutyyppi:  tuhopoltto
Kuolleita:  32
Haavoittuneita:  15
Epäilty/epäillyt:  ei tiedossa
UpStairs Loungen tuhopoltto oli seksuaalivähemmistöjen suosimaan yökerhoon kohdistunut tuhopoltto New Orleansissa 24. kesäkuuta 1973, jolloin 32 ihmistä kuoli.
Reaktiot

Uutisissa käytettiin uhreista loukkaavaa kieltä ja paikallispoliitikot eivät ilmaisseet surunvalitteluitaan. Jotkut paikallisista kirkoista kieltäytyivät hautaamasta palossa menehtyneitä ja eräät perheet eivät halunneet tunnistaa ruumiita.
Urabi-kapina

Urabi-kapina tai Urabi-vallankumous viittaa poliittiseen ajanjaksoon Egyptissä vuosina 1881–1882, jolloin Egyptin armeijan upseeri Ahmad Urabi nousi maan vaikutusvaltaisimmaksi hahmoksi ulkovaltojen, kuten Ranskan ja Britannian, tukeman kediivi Tawfiqin yläpuolelle. Urabi kukistui brittien tehtyä sotilaallisen väliintulon kediivin tueksi kesällä 1882, ja vastarintaa tehneet egyptiläiset kukistettiin syksyyn mennessä. Maasta tuli sittemmin brittijohtoinen protektoraatti, ja brittimiehitys kesti aina vuoteen 1922 saakka.